Komplex troch blokov s názvom Diplomat Park vyrástol v kľudnej časti Bratislavy na Mudroňovej ulici. Orientovaný je východozápadne situovaný na Hradnom vŕšku v časti mesta, kde sa nachádza viac rezidencií veľvyslanectiev a tak je tu zaručená aj zvýšená bezpečnosť. Rezidenčný objekt s modernou architektúrou je určený predovšetkým na bývanie, no sú tu k dispozícii aj kancelárske priestory. Charakterom zodpovedá kondomíniu s kontrolovaným vstupom cez recepciu s dostatkom súkromia.